**Ministru kabineta rīkojuma projekta „Par valsts nekustamā īpašuma Stāmerienas ielā, Rīgā, nodošanu Latvijas Organiskās sintēzes institūta īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 5.panta pirmā daļa, 42.panta pirmā daļa un 43.pants.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts nekustamais īpašums (nekustamā īpašuma kadastra Nr.0100 092 0517) Stāmerienas ielā, Rīgā (turpmāk – valsts nekustamais īpašums), ir ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.100000542269 uz Latvijas valsts vārda Izglītības un zinātnes ministrijas (turpmāk – ministrija) personā.Valsts nekustamais īpašums sastāv no zemes vienības 0,4018 ha platībā (zemes vienības kadastra apzīmējums 0100 092 0517) un divām būvēm – sūkņu stacijām (būvju kadastra apzīmējumi 0100 092 0517 001 un 0100 092 0517 002). Valsts nekustamais īpašums Latvijas Organiskās sintēzes institūtam (turpmāk – institūts) nepieciešams, lai veiktu fundamentālos un lietišķos pētījumus organiskajā ķīmijā, farmācijā, farmakoloģijā, bioloģijā un citās dabaszinātņu nozarēs, meklētu un izpētītu jaunas farmaceitiski aktīvās vielas, preparātus un reaģentus, lai izstrādātu un realizētu medicīnai, lauksaimniecībai un citām tautsaimniecības nozarēm nepieciešamos materiālus un programmproduktus.Ministrijas Nekustamā īpašuma un valsts mantas apsaimniekošanas komisijas 2015.gada 4.jūnija sēdē (protokols Nr.183, 16.punkts) pieņemts lēmums atbalstīt valsts nekustamā īpašuma nodošanu institūta īpašumā (http://www.izm.gov.lv/images/ministrija/NIVMAK/183.pdf).Par valsts nekustamo īpašumu nav uzsākti tiesvedības procesi un nav noslēgti nomas līgumi.Atbilstoši Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.13.apakšpunktam institūts ir ministrijas padotībā esoša valsts pārvaldes iestāde. Zinātniskās darbības likuma 21.2 panta sestajā daļā noteikts, ka valsts zinātniskais institūts “Latvijas Organiskās sintēzes institūts” ir atvasināta publiska persona. Šā likuma 22.pants nosaka, ka zinātnisko institūtu pārvalda zinātniskā institūta zinātnieku koleģiāla institūcija — zinātniskā padome un tās ievēlēts direktors, savukārt 24.panta pirmajā daļā noteikts, ka zinātniskā institūta direktors ir augstākā amatpersona, kas īsteno institūta vispārējo administratīvo vadību un bez īpaša pilnvarojuma pārstāv institūtu. Institūts 2015.gada 7.aprīļa vēstulē Nr.1.1.-14/222 “Par nekustamo īpašumu Stāmerienas ielā b/n” ir lūdzis nodot īpašumā valsts nekustamo īpašumu, lai nodrošinātu institūta nolikuma 3.1. un 3.2.apakšpunktā definēto funkciju izpildi – veikt fundamentālos un lietišķos pētījumus organiskajā ķīmijā, farmācijā, farmakoloģijā, bioloģijā un citās dabaszinātņu nozarēs, meklēt un izpētīt jaunas farmaceitiski aktīvās vielas, preparātus un reaģentus, lai izstrādātu un realizētu medicīnai, lauksaimniecībai un citām tautsaimniecības nozarēm nepieciešamos materiālus un programmproduktus. 2007.-2013.gada ES struktūrfondu plānošanas perioda projektu ietvaros plānota ievērojama institūta darbības paplašināšana, izveidojot Biofarmācijas centru un liela apjoma sintēzes laboratorijas. Minēto objektu izveides rezultātā tiks sasniegta maksimālā apbūves intensitāte institūta īpašumā esošajā nekustamajā īpašumā Aizkraukles ielā 21, Rīgā, tādējādi neatstājot vietu attīstībai nākamā plānošanas perioda ietvaros. 2014.-2020.gada ES struktūrfondu plānošanas perioda ietvaros (specifiskā atbalsta mērķa pasākums 1.1.1.4. “P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana”) ir paredzēts izveidot ar saimniecisko darbību nesaistītu fitoķīmijas pētniecības iecirkni, kam jau šobrīd 2.1.1.3.3.apakšaktivitātes projekta Nr.2DP/2.1.1.3.3/15/IPIA/VIAA/009 “Latvijas Organiskās sintēzes institūta institucionālās kapacitātes attīstība” ietvaros tiek veikta tehniski ekonomiskā priekšizpēte, kā arī izdevumu – ieguvumu analīze (projekta 5.aktivitāte – ieguldījumu veikšana institūta attīstībā atbilstoši zinātnes ārējā novērtējuma rekomendācijām). Šāds iecirknis pilnībā atbilst institūta nolikuma 3.1. un 3.2.apakšpunktā minētajām funkcijām un kā viena no potenciālajām vietām šī iecirkņa izveidei ir valsts nekustamais īpašums. Valsts nekustamajā īpašumā plānots veikt esošās sūkņu stacijas pārbūvi, pielāgojot tur esošās būves fotoķīmijas pētniecības iecirkņa vajadzībām, iespējams, var tikt mainīts valsts nekustamā īpašuma sastāvs.Veicot valsts nekustamā īpašuma īpašuma tiesību maiņu zemesgrāmatā, vienlaicīgi zemesgrāmatas nodalījuma II.daļas 2.iedaļā tiks izdarīta atzīme, ka īpašuma tiesības nostiprinātas uz laiku, kamēr institūts nodrošina rīkojuma 1. punktā minētās funkcijas veikšanu un atzīme par aizliegumu atsavināt valsts nekustamo īpašumu un apgrūtināt to ar hipotēku. Minēto aizliegumu apgrūtināt valsts nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.Ministru kabineta rīkojuma projekts „Par valsts nekustamā īpašuma Stāmerienas ielā, Rīgā, nodošanu Latvijas Organiskās sintēzes institūta īpašumā” (turpmāk – rīkojuma projekts) ir sagatavots, lai tiesiski sakārtotu īpašuma tiesību jautājumus un nodrošinātu valsts nekustamā īpašuma pilnvērtīgu pārvaldīšanu, tajā skaitā apsaimniekošanu, un tas sagatavots atbilstoši Valsts kancelejas Valsts iestāžu juridisko dienestu vadītāju 2015.gada 10.decembra sanāksmes lēmumam (protokols Nr.3, 1.§) “Par būvju nojaukšanu atvasinātu publisku personu īpašumā (uz laiku) nodotajos un nododamajos nekustamajos īpašumos”.Rīkojuma projekts paredz nodot institūta īpašumā bez atlīdzības valsts nekustamo īpašumu un gadījumā, ja iestājas rīkojuma projekta 3.punktā minētais nosacījums, institūtam ir pienākums valsts nekustamo īpašumu bez atlīdzības nodot valsts īpašumā.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Ministrija, institūts. |
| 4. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (euro) |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Institūtam radīsies papildus izdevumi, kas saistīti ar īpašuma tiesību uz valsts nekustamo īpašumu pārreģistrēšanu zemesgrāmatā uz institūta vārda. Minētos izdevumus segs institūts tā apstiprinātā budžeta ietvaros. |

**VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Rīkojuma projekts nosaka turpmāku rīcību ar ministrijas valdījumā esošu valsts nekustamo īpašumu, atsavinot to – nododot bez atlīdzības institūta īpašumā, tādējādi nodrošinot, ka institūta īpašumā būs nekustamais īpašums, kas nepieciešams tā funkciju nepārtrauktai īstenošanai. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un institūts. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski globālā tīmekļa vietnē www.vestnesis.lv. |

Anotācijas II, IV un V sadaļa – projekts šīs jomas neskar.

Izglītības un zinātnes ministrs K.Šadurskis

Vizē:

Valsts sekretāre L.Lejiņa

08.03.2016 14:08

1192

I.Rozenštoka

67047765, Ilze.Rozenstoka@izm.gov.lv